Posted by: Ricks | 2009/01/20
Goeie dag! My baba is verlede jaar September gebore. Ek het spinale narkose gehad. Sedert die narkose sukkel ek verskriklik met hoofpyne, veral aan die agter kant van my kop. Soms voel dit asof ek gek wil word. Wat moet ek doen?
Spinale narkose kan vir jou na die tyd kopseer gee maar dit behoort nie so lank aan te hou nie. Miskien het jy nou nek of bo-rugspierspasma agv die baba optel, gebukkend staan om haar/hom droog te maak, te swaar doeke emmers of bababadtjies optel! Jy slaap ook seker slegter as normaal en dit kan ook hoofpyne aanhelp. Laat jou Dokter kyk, want miskien moet jy 'n fisioterapeut gaan sien. Pille drink is soos pleister plak op 'n sweer, dit verlig net die simptome - mens moet die oorsaak vind en behandel.
Posted by: Ricks | 2009/01/22
Geagte Dr Bets
Baie dankie vir die raad, maar ek was al by die fisioterapeut gewees vir behandeling en dit het ook nie gehelp nie. My plaaslike dokter se dat ek vir ' n " blood-patch" moet gaan, maar ek het nie medies nie en kan dit nie bekostig nie. Is daar geen ander raad of manier om van die hoofpyne ontslae te raak nie.